Alcester (England)

Alcester er en liten markedsby og verdslig sogn i Warwickshire, England. Den ligger hvor elvene Alne og Arrow møtes, omkring 13 km vest for Stratford-upon-Avon og rundt 12 km sør for Redditch, nær Worcestershires grense. Byens historie går tilbake til romersk tid, da den hete Aluana. Den romerske byen hadde en bymur og en festning, og lå ved den romerske veien Ryknild Street rett nord for den krysset Fosse Way ved Bourton-on-the-Water. Flere hus fra tudorperioden er bevart, blant annet de to standsmessige husene Coughton Court og Ragley Hall. I henhold til folketellingen i 2011 har byen en befolkning på 6 939 innbyggere.«Alcester (Warwickshire)», City Population

Den britiske polarforskeren Frederick George Jackson, ridder av 1. klasse av den norske St. Olavs Orden, ble født og vokste opp i Alcester.«Jackson, Frederick George (1860-1938), explorer», Oxford Index

 Etymologi 
Det romerske navnet på byen var Alauna og har åpenbart vært utgangspunktet for dagens navn. Endelsen -cester i Alcester er avledet fra angelsaksiske ceaster, og henviste til den romerske festningen eller bymurene, castrum/castellum (opphavet til engelske castle), slik også er tilfelle flere andre engelske byer som ender på -chester; Manchester, Winchester, Gloucester etc.«chester» og «castle (n.)», Online Etymology Dictionary Fortidsminnegranskeren John Leland skrev på midten av 1500-tallet at navnet Alcester var avledet fra elven Alne,Piesse, A.J., red. (2000): Sixteenth-century Identities, Manchester University Press, s. 68 hvilket antagelig også var tilfelle for det latinske navnet.

 Vennskapsbyer 
Alcester har følgende vennskapsbyer:

  Vallet, Loire-Atlantique, Frankrike

 Referanser 

 Litteratur 
 Cave, Lyndon F. (1976): Warwickshire Villages, London, ISBN 0-7091-5509-3
 Saville, George Edward et al. (1986): Alcester—a History. Brewin Books.

 Eksterne lenker 

 Alcesters samfunnsportal
 Fotografier av Alcester og omgivelsene rundt hos Geograph
 Alcester, British History Online


Kategori:Byer i Warwickshire